CELEX: 62020TN0132
Language: et
Date: 2020-02-28 00:00:00
Title: Kohtuasi T-132/20: 28. veebruaril 2020 esitatud hagi – NEC Oncoimmunity versus EASME

11.5.2020   
            
            
               ET
            
            
               Euroopa Liidu Teataja
            
            
               C 161/46
            
         
      28. veebruaril 2020 esitatud hagi – NEC Oncoimmunity versus EASME
      (Kohtuasi T-132/20)
      (2020/C 161/58)
      Kohtumenetluse keel: inglise
      
         Pooled
      
      
         Hageja: NEC Oncoimmunity A/S (Oslo, Norra) (esindajad: T. Nordby, R. Bråthen ja O. Brouwer)
      
         Kostja: Väikeste ja Keskmise Suurusega Ettevõtjate Rakendusamet (EASME)
      
         Nõuded
      
      Hageja palub Üldkohtul:
      
                  —
               
               
                  esimese võimalusena ELTL artikli 263 alusel:
                  
                              —
                           
                           
                              tühistada vaidlustatud otsus (16. detsembri 2019. aasta otsus, millega lõpetati hageja osalemine menetluses H2020/EIC/SMEInst-2018-2020-2 seoses projektiga MEDIVAC(850078));
                           
                        
                              —
                           
                           
                              mõista hageja ja menetlusosaliste kohtukulud välja kostjalt.
                           
                        
            
                  —
               
               
                  Teise võimalusena ELTL artikli 272 alusel:
                  
                              —
                           
                           
                              asuda seisukohale, et vaidlustatud otsus rikub kostja lepingulisi kohustusi;
                           
                        
                              —
                           
                           
                              mõista hageja ja menetlusosaliste kohtukulud välja kostjalt.
                           
                        
            
         Väited ja peamised argumendid
      
      Hageja esitab oma hagiavalduses kolm väidet seoses ELTL artikli 263 alusel esitatud nõudega ja ühe väite seoses ELTL artikli 272 alusel esitatud nõudega.
      
                  1.
               
               
                  ELTL artikli 263 alusel esitatud esimene väide, mille kohaselt on kostja rikkunud õigusnormi ja kohaldanud valesti määruses nr 1290/2013 (1) ette nähtud VKEde vahendi kõlblikkuse kriteeriumi.
               
            
                  2.
               
               
                  ELTL artikli 263 alusel esitatud teine väide, mille kohaselt on kostja rikkunud õigusnormi, sest vaidlustatud otsus rikub võrdse kohtlemise põhimõtet.
               
            
                  3.
               
               
                  ELTL artikli 263 alusel esitatud kolmas väide, mille kohaselt rikub vaidlustatud otsus õiguskindluse ja õiguspärase ootuse põhimõtteid.
               
            
                  4.
               
               
                  ELTL artikli 272 alusel esitatud ainus väide, mille kohaselt toob vaidlustatud otsus kaasa – eelkõige kohaldatavas õiguses ja diskrimineerivalt rakendatud halduspraktikas tuvastatud vea tõttu – vale tõlgenduse ja hageja suhtes kehtivate lepinguliste kohustuste rikkumise. õiguskindluse ja õiguspärase ootuse põhimõtteid.
               
            
         (1)  Euroopa Parlamendi ja nõukogu 11. detsembri 2013. aasta määrus (EL) nr 1290/2013, millega kehtestatakse teadusuuringute ja innovatsiooni raamprogrammi „Horisont 2020“ aastateks 2014–2020 osalemis- ja levitamiseeskirjad ning tunnistatakse kehtetuks määrus (EÜ) nr 1906/2006 (ELT 2013 L 347, lk 81).